Luister Donderdagaand na dié radiodrama wat in die jare van diensplig in die 1970s afspeel. Lees meer
Dié familiesage speel af in die Jakarandastad en is vol liefde en hoop. Dít is RSG se nuwe middagstorie, van Maandag 1 Junie, weeksdae om 14:45. Lees meer
Ons KOLA-20 aksieplan
COVID-19 is besig om die wêreld te verander: Kom Ons Lewe Anders (KOLA) met ons KOLA-20 aksieplan. Lees meer
COVID-19: SA 24264 gevalle, 524 sterf, 12741 herstel
27 Mei: Wêreldwyd >5,7 miljoen gevalle, >352000 sterf, >2,4 miljoen herstel. Lees meer
Net ek: 25%
RAGNAROK (TV-REEKS / NETFLIX)
Jy moenie RAGNAROK, in Noorweegs met Engelse byskrifte, verwar met die Chris Hemsdworth se rolprent, Thor: Ragnarok, nie, al het die inkennige held ook 'n hamer wat hy ver kan gooi. 'n Dorpie in Noorweë word deur fabrieke se besoedeling bedreig, maar meer nog deur 'n bose familie wat skynbaar uit die Noorse mitologie stam. Dit kos Thor, net in 'n skoolseun-gedaante, om .
Dis bonusprysweek met die RSG-Beeld-Kinderfondsprojek!
Met die RSG-Beeld-Kinderfondsprojek kan jy 'n verskil maak in die lewe van baie kinders wat swaarkry. Jy kan boonop groot pryse wen as jy so min as R30 skenk. 'n KIA Picanto Start 1.0 ter waarde van R173,995 is die groot prys!
As jy van Maandag 25 Mei tot Donderdag 28 Mei 'n R30 donasie maak, staan jy 'n kans om die bonusprys van R5,000 kontant te wen, en ook in aaanmerking te kom om later vanjaar die motor te wen. Die wenner van die bonusprys word Vrydag 29 Mei aangekondig.
Bring hoop en warmte vir mense in nood
Die Winterhoopveldtog, wat mense uitnooi om warm klere, komberse en nie-bederfbare voedsel in te samel vir verspreiding aan diegene in nood gedurende die winter, skop weer in Junie in Suid-Afrikaanse stede af.
Die huidige uitdaging van koue word vererger deur die COVID-19-pandemie, wat kwesbare gemeenskappe 'n geweldige knou toedien. Winterhoop daag jou uit om te betrokke te raak deur komberse, warm klere, nie-bederfbare kos, skuiling en veiligheidsmiddele soos maskers, sanitasie- en skoonmaakmiddels te skenk.
Vir meer inligting gaan na www.winterhoop.org, http://www.facebook.com/winterhoop, Instagram: @give_hope_in_winter, of kontak Aloma Swanepoel by winterhoop@mes.org.za of 011-725-0001.
Boere van die Gamtoosvallei is afhanklik van water uit die Kougadam. Rienette Coleske van die Gamtoos-besproeiingsraad praat oor die stand van sake. Koue het groot dele van die land hierdie week getref, en Johan van den Berg praat hieroor asook oor verdere weervooruitsigte. Ons gesels ook met Praveen Dwarika van Lemang Landboudienste oor die opleiding en ontwikkeling van nuwe-era tabakprodusente.
Johan van Lill praat met dr. Melodie de Jager oor die rol wat die vel en die tassintuig speel in kinders se ontwikkeling, en hoe ouers dit kan inspan om kinders te help met hulle ontwikkeling.
WILD EN WOEKER deur Lee Doubell
Regie: Frieda van den Heever
Episode 59: Die rooftog het gefaal. Die Steenberg-broers en die Vinnige-Boys bende moet vir die gelag betaal. Ben en kaptein Schutte praat oor wat gebeur het, en wat nog kan gebeur.
KOUE KAIINGS deur Lee Doubell
Regie: Johan Rademan
Derde plek: RSG/SANLAM Radiodramakompetisie 2019
'n Spookstorie met 'n verskil… Vyf jong mans is in die laat jare 70 op pad na Upington om vir hulle nasionale diensplig aan te meld. Hulle is almal kleurvolle uiteenlopende karakters wat nie besef wat vir hulle voorlê nie. Die intrige is meesleurend, amper filmies, en dit is 'n verhaal gevul met humor en nostalgie.
Met Chris van Niekerk, Martin Venter, Jacques Bessinger, De Klerk Oelofse, Conradie van Heerden en Leon Kruger.
Luister na kooritems van die Tygerbergse Kinderkoor en die sang-ensemble, Voce Canorae. Leif Ove Andsnes speel 'n deel uit een van Schubert se klaviersonatas; en daar is ook die gevoelvolle, BRING HIM HOME uit LES MISERABLES.
Vrydag 29 Mei
Andries Daniels is 'n juniornavorser in die gewasontwikkelingsafdeling van die Landbounavorsingsraad op Stellenbosch. Hy is ook verantwoordelik vir die evaluering van droogdruifkulitivars. Die bekendstelling van 'n nuwe kultivar met die naam Sundowner, was onlangs in die nuus. Daniels praat hieroor. Dr. Laura Roberts is 'n veearts en is werksaam by die Wes-Kaapse Departement van Landbou. Sy bespreek van die noodsaaklike dienste wat deur veeartse gelewer word, een hoe hulle vir jou op jou plaas van diens kan wees.
Saam met al die probleme wat gepaard gaan met inperking en 'n onsigbare siekte, het die klaar hoë syfers van huishoudelike geweld toegeneem. Hoekom? Wat sê dit van ons nasie se vaardighede om stres te hanteer? Ons het raad vir slagoffers en hulle geliefdes om effektiewe ondersteuning te bied.
Episode 60 (slot): Dis twee weke later. Almal kom by die Bellville-huis bymekaar ná Johan se begrafnis. Buite in die tuin vertel Ben vir Pieter presies wat gebeur het, en hoe braaf sy pa was om te doen wat hy gedoen het. Chanel en Adri belowe om vir altyd getroue skoonsusters te wees. Bettie en Ma besin oor wat met hulle seuns gebeur het. Hulle besluit om in die openbaar saam te werk om bendes en rampokkers te kniehalter. "Uit hierdie slegte ding wat met ons gebeur het, moet daar tog iets goeds kom."
Die verkleurmannetjie wat wou sing.
Saterdag 30 Mei
Die georganiseerde landbou (Agri SA, Agbiz, Graan SA en TLU SA) dien tans in die Departement van Landbou se Covid-19-taakspan. Die bestuurshoof van Agbiz, John Purchase, vertel wat hulle werksaamhede behels. Hy verduidelik watter suksesse reeds behaal is, en hoe Suid-Afrikaners opnuut bewus geraak het van die lewensnoodsaaklikheid van landboubedrywe.
Sondag 31 Mei
Lizelle de Bruin gesels met ds. Barend Vos oor Pinkster en dankbaarheid. Lizelle de Bruin gesels met Luan Degenaar. 'n kwadrupleeg, oor sy geloofspad. Lizelle de Bruin gesels met ds. Peet Crous oor Pinkster en omgee vir die omgewing. Lizelle de Bruin gesels met William Sezoe, 'n student, oor sy geloofspad.
Luister a Laurika Rauch se Die Donker uitgevoer deur die Stellebosch Universiteitskoor, en die Onse Vader uitgevoer in Afrikaans deur 'n Amerikaanse koor.
Die afgelope paar dae was dit voorbladnuus: die meningsverskil tussen die akademikus, prof. Glenda Gray van die Mediese Navorsingsraad, en die Minister van Gesondheid, dr. Zweli Mkhize, oor sekere maatreëls wat in die grendeltyd geld. Hoe hanteer jy sulke verskille?
Luister na items uit La Traviata van Verdi, Faust van Gounod, Caesar in Egipte van Händel, Die Towerfluit van Mozart en Lucia di Lammermoor van Donizetti. Die sangers wat gehoor kan word, is onser andere Jonas Kaufmann, Frederica von Stade, Pretty Yende, Renée Fleming, Levy Sekgapane en Olga Peretyatko.
Maandag 1 Junie
Hierdieprogram sal veral van belang wees vir eiendomsagente en eienaars van vaste eiendom. Aspekte van die Verbruikersbeskermingswet wat van toepassing is op alleenmandate, verhurings, die betaling van kommissie en SEB kategorieë word bespreek.
Episode 1: Bets se groot dag verloop, soos gewoonlik, nie soos wat sy dit wou hê nie.
Leer om te wag.
Dinsdag 2 Junie
Episode 2: Dieter se chauvinistiese optrede teenoor Elvera verskerp.
Woensdag 3 Junie
Episode 3: Pearl is so opstandig soos altyd, en eis antwoorde oor haar herkoms.
Luister na die Klarinetkonsert no 2 in A mineur van Von Weber en Saint-Saens se Simfonie no. 2 in A mineur.
Donderdag 4 Junie
Episode 4: Bets se eksentrieke ma, Aletta, bots met haar dogter.
AS 'N KIND KOM KUIER deur Zelda Bezuidenhout
Regie: Joanie Combrink
Tweede plek: RSG/SANLAM Radiodramakompetisie 2019
Die bejaarde Elna Smit-Smith is ernstig siek. Haar kinders is te besig om haar dikwels te besoek, en haar versorger, Vanessa, word 'n hegte vriendin. Hulle word een aand verras deur 'n onwelkome gas, en terwyl Vanessa haar bedenkinge het, begin Elna die jong man uitvra oor sy lewe. In weerwil van Vanessa se aanvanklike vooroordele, word hy 'n gereelde besoeker en 'n belangrike deel van Elna se lewe.
Die spelers is Antoinette Kellermann, June van Merch, De Klerk Oelofse, Daneel van der Walt en Pierre Nelson.
Vrydag 5 Junie
Prof. Micheal Herbst is 'n gesondheidspesialis by die Kankervereniging van Suid-Afrika. Hy deel handige wenke met landbougemeenskappe oor hoe om hulle teen die son te beskerm. 'n Boer van Wesselsbron, Lourens van der Linde, praat oor vanjaar se mielie-oes, en Thea van Zyl van Hortgro het besonderhede oor vanjaar se Agri's Got Talent-sangkompetisie.
Neem jou vrese oor die toekoms tans jou lewe oor? Is jy meer gespanne as ooit te vore? Ons kyk na realistiese en onrealistiese vrese, hoe om tussen die twee te onderskei, en hoekom dit belangrik is.
Episode 5: Danny het groot nuus vir sy geliefde moeder.
Die drie varkies.
Saterdag 6 Junie
Dr. Diane Mostert doen baanbrekerswerk as plantpatoloog, en het reeds vyf variante fungus, wat voorheen onbekend was, ontdek. Sy help om die ingewikkelde genetiese samestelling van 'n fungus, wat piesangplantasies wêreldwyd vernietig, te ontrafel.
Maandag 8 Junie
Episode 6: Dieter pleit om vergifnis by Elvera.
Dinsdag 9 Junie
Episode 7: Danny vermoed Frank se motiewe is nie suiwer nie.
Woensdag 10 Junie
Episode 8: Danny is toenemend gefrustreerd.
Bennie leer sy vriende hoe lekker dit is om te lees.
Donderdag 11 Junie
Episode 9: Dieter het 'n verrassing vir Elvera.
Vrydag 12 Junie
Dr. Louis du Pisani is die bestuurder van voorligtingsdienste by Die Nasionale Wolkwekersvereniging. Hy het praktiese raad wat verband hou met die heropbou van 'n veeboerdery tydens, en ná 'n van droogte. Landbouskrywer Nichelle Steyn verduidelik waaraan 'n bekende boer sy sukses toeskryf. LandbouskrywersSA se 2019 Boer van die Jaar, Nick Serfontein, is betrokke by die volle waardeketting op sy plaas. Ons hoor hoe hy prakties te werk gaan om so suksesvol moontlik te boer, selfs in onseker tye.
Episode 10: Chris erken teenoor Elvera dat sy lewe te eentonig is.
Kom ons help mekaar.
Saterdag 13 Junie
Tydens die coronavirus-pandemie het 'n jong Stellenbosser onverwags sy werk verloor. Dit het Pieter Loubser egter aangespoor om innoverend op te tree. In die proses het hy 'n landbourekenaarspeletjie ontwerp, wat besig is om internasionaal opslae te maak. Deur sy liefde vir landbou en tegnologie te kombineer, het hy vir homself 'n blink nuwe toekoms uitgekerf, en is besig om mense waardevolle lesse oor die landbou te leer.
Maandag 15 Junie
Episode 11: Bets het gehoop vir 'n vreedsame Lingerfelder-samekoms, maar sy word teleurgestel.
Storie sonder einde.
Woensdag 17 Junie
Die dae van die week.
Vrydag 19 Junie
Dr. Louis du Pisani van die Die Nasionale Wolkwekersvereniging het praktiese en tegniese raad vir veeboere, met klimaatsverandering in gedagte. Nico Uys is betrokke by die bedryf van biologiese en organiese produkte wat te make het met die goeie beheer in vrugte en wingerdbestuur. Die verbetering van waterkwaliteit en wat dit vir jou boerdery kan beteken, word bespreek. Ecosolve is een so 'n innovasie wat daarrmee te make het. Plant en grondgesondheid kom ook onder bespreking.
Die olifant en sy vriende.
Saterdag 20 Junie
Oud-Elsenburger, die 23-jarige AJ van Wyk van Suid-Kaap, gesels oor die doel van mentorskap in landbou. Met die oog op 'n toekomstige leiersrol, deel hy van die waardevolste lesse wat hy geleer het, en hoe 'n familieboerdery midde uitdagings, steeds van krag tot krag bly gaan.
Maandag 22 Junie
Anton en die perd wat kan vlieg.
Woensdag 24 Junie
Om te lag is die beste medisyne.
Vrydag 26 Junie
Hoor hoe werk Suid-Afrika se heel eerste sonkrag-aangedrewe bakkerye. Ons hoor ook hoe 'n nuwe sosiale media-stelsel landbounavorsers bystaan, en hoe digitalisering boere nader aan potensiële markte kan bring. Dr. Cilliers Louw is 'n veearts wat 'n gemengde praktyk het. Hy werk met skape, beeste, produksiediere en varke. Hy vertel watter ondersteuningsdienste aan boere beskikbaar is.
Ouma se foto-album.
Saterdag 27 Junie
Wat is die groot faktore wat sal bepaal hoe die toekoms dalk kan lyk? Hoe boer mens steeds vooruit post-corona? Hierdie is van die vrae wat gerig word aan toekomsdeskundige dr. Morné Mostert, direkteur van die Instituut vir Toekomsnavorsing aan die Universiteit Stellenbosch. Hy is ook lid van die Klub van Rome.